hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ru hy es es tr en en hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մարտի 30-ին ոստիկանությունը մի սրտաճմլիկ տեսանյութ էր տարածել, որում ցույց էր տրված, թե ինչպես է 28-ամյա երևանցի Տիգրան Կարապետյանը հայհոյանքների տարափ լցնում Մալաթիայի բաժնի աշխատակիցների գլխին, իսկ նրանք արիաբար փորձում են կարգի հրավիրել գինովցած երիտասարդին, նրան մի կերպ բերման են ենթարկում բաժին ու այնտեղ էլ նրանից հայհոյանքների մի մեծ չափաբաժին ստանում:
Այժմ Տիգրան Կարապետյանը միաժամանակ մեղադրյալի և տուժողի կարգավիճակ ունի: Մեղադրյալ է Ք.Օ. 316-րդ հոդվածի երկրորդ մասով՝ իշխանության ներկայացուցչի նկատմամբ կյանքի կամ առողջության համար վտանգավոր բռնություն գործադրելը, իսկ տուժող է 309-րդ հոդվածով՝ «Խոշտանգում»:
Տիգրան Կարապետյանի փաստաբանը սակայն հեռանկար չի տեսնում. «Պետությունը ամեն ինչ կանի, որ խոշտանգված մարդ չունենա ոստիկանությունում», — ասում է նա: Գուրգեն Հովհաննիսյանին խնդրեցինք մեկնաբանել ոստիկանության պատրաստած և ամբողջ լրատվական դաշտով տարածած տեսանյութը:
«Կան ամբողջական տեսանյութեր, իսկ սա մոնտաժված կտորներ էին: Բաժնի դիմաց նկարահանած տեսանյութերը չկային, մեքենայի մեջ, որ զենք է հանում երկու երեք անգամ ոստիկանը, որը ծունկը դրել է Տիգրանի կոկորդին, այդ հատվածը չկար, հեռախոսը գետին ընկնելուց հետո լսվում են հարվածելու ձայները, բայց պատկեր էլ չկա: Երեք չորս տեսանյութեր են հեռախոսով նկարված, որոնք մոնտաժվել էին ու իրար էին կպցրել, թողել էին միայն այն հատվածները, երբ Տիգրանը հայհոյանք է տալիս: Թե ինչպես են ոստիկանները ծեծում ու խոշտանգում Տիգրան Կարապետյանին, ոստիկանները չեն ներկայացրել», — ասաց նա: Փաստաբանին մի քանի հարց տվեցինք:
Ոստիկանները ժխտում են բռնության ենթարկելու հանգամանքը,  բայց վնասվածքները արձանագրվե՞լ են:
Այո, իհարկե, բոլոր փորձաքննությունները անցել է, բոլոր վնասվածքները ֆիքսվել են: Իրենք ասում են, որ Տիգրանը ոստիկանությունում գլուխը տվել է պատերին: Ինչպես է, որ քիթը վնասված չի, ճակատը նորմալ է, բայց երկու աչքերի տակերը կապտած են: Մենք միջնորդություն ենք արել, որ տեսախցիկենրը առգրավեն, քննիչն ասաց՝ որ ոնց որ թե չեն աշխատում: Այսինքն՝ Մալաթիայի ոստիկանությունում տեսախցիկները չեն աշխատում, ու բոլորը դա նորմալ են ընդունում: Եթե ինչ-որ մեկը եկավ, ուզեց ոստիկաններին  վնասել, կամ մարդ սպանեն առաջին հարկում, ոստիկանների տեսախցիկները չեն նկարի, ու դրա մասին բոլորը տեղյակ են:
Կադրերում երևում է, որ Տիգրան Կարապետյանը սթափ չէ:
Սթափ վիճակով մարդուն պարկեցնեն մեքենայի հետևի նստարանին ու նստեն վրան, ի՞նչ էր անելու: Եթե անձը սթափ լիներ, այդ վիճակով անշարժ պարկելու էր, որ գնար բաժի՞ն: Շահարկվում է իմ պաշտպանյալի խմած լինելու հանգամանքը: Եթե ոգելից էր օգտագործել, թող տանեին ստուգեին, արձանագրություն կազմեին, ոչ թե ծեծեին,նվաստացնեին, բռնության ենթարկեին:
Ոստիկանի աչքի տակի արյունը տեսանյութում շեշտված էր: Ի՞նչ կասեք:
Տիգրանի խոսքով, նա չի հիշում, թե ոնց է եղել, բայց ասում է, որ ինքը  մեքենայի մեջ անկանոն շարժումներ է արել: Բայց քրեական օրենսգրքի 316 -րդ հոդվածը՝ բռնություն իշխանության ներկայացուցչի նկատմամբ, ըստ վճռաբեկ դատարանի արտահայտած դիրքորոշման, ենթադրում է, որ հանցավորը մտադրություն ունի բռնություն գործադրելու,  այսինք՝ որ շարքից հանի, կասեցնի իշխանության ներկայացուցչի գործողություները: Իսկ մենք ունենք տվյալներ, ապացույցներ, որ դիտավորության մասին խոսք չի գնում, այլ խոսքը հանկարծակիության մասին է: Ոստիկանության էջին տեսանյութը կցելով, ու տակը գրելով, որ ոստիկանությունը տվել է համարժեք պատասխան, ուղղակի հաստատում են Տիգրանի ասածը՝ որ իրեն խոշտանգումների են ենթարկել: Այսինքն՝ ոստիկանի աչքին խփել է, արժանի պատասխանը ստացավ իրա:
Գուրգեն Հովհաննիսյանը նաև հայտնեց, որ չկա որևէ փաստաթուղթ, որտեղ արձանագրված լինի իր պաշտպանյալի հարբած լինելու հանգամանքը, չկա նաև արձանագրություն առ այն, որ Տիգրան Կարապետյանը խախտել է արտակարգ դրության պայմաններում տեղաշարժի կանոնները և վարչական տույժի է ենթարկվում:
Տիգրան Կարապետյանը կալանավորված է: Նրա կինն ու  մայրը օրերս նրանք նամակով դիմել են վարչապետին, գանգատվել են ոստիկանների անմարդկային վերաբերմունքից, նաև հայտնել են, որ իրենց թույլ չեն տալիս տեսակցել Տիգրանին: Ընգտանիքում ծանր են տարել ոստիկանությա տարածած տեսանյութը:
«Տիգրանը Արմավիրի գաղութում է, իրա ծնողը չուներ միլիոնուկես գրավ, որ տար, իրեն ազատ թողնեին, — ասում է Տիգրան Կարապետյանի հորեղբոր տղան՝ Մուշեղ Կարապետյանը, — Նենց չի, որ ինքը հանցանք է գործել, որ հիմա փող տան, հանեն: Էդ տեսանյութը սարքած տեսանյութ ա: Եթե մի մարդու ձեռքերը կապեն, ծեծեն, էդ մարդը ի՞նչ պիտի անի, պիտի գոռա, քֆուր տա, դա չե՞ն ցույց տալիս»:
Նախորդ նյութըԵրեկ կորոնավիրուսի ընդամենը 11 դեպք ենք ունեցել. գրանցվել է մահվան 1 դեպք
Հաջորդ նյութըԱրցախում Ադրբեջանի զինուժի կրակոցից 20-ամյա զինծառայող է վիրավորվել
«Մենք երկու տարի է քարի հետ ենք խոսում»
Հայտնաբերվել է անհետ կորած համարվող զինծառայող, վիճակը բավարար է
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.